“Los archivos del Pentágono” i la comèdia “C’est la vie”, pròximes estrenes en el cinema Tívoli
2025-07-24

Després de conèixer-se les dades, la passada setmana, dels espectadors que en 2017 van passar pel cinema Tívoli, prop de 30.000, la programació del cinema local segueix endavant al febrer i ho fa amb l’arribada de noves estrenes: “Los archivos del Pentágono” i “C’est la vie”, que es projectaran en el Tívoli, el divendres 9 i el diumenge 11 de febrer.

L’última creació del cineasta Steven Spielberg, “Los archivos del Pentágono”, se centra en la batalla lliurada entre la cúpula del diari “The Washington Post” i el govern dels Estats Units després de la publicació dels papers del Pentàgon, un estudi elaborat pel Departament de Defensa sobre la participació polític-militar del país durant la Guerra de Vietnam. Protagonitzada pel tàndem perfecte integrat per Tom Hanks i Meryl Streep, qui per la seua interpretació ha complit la seua 21ª nominació als Premis Oscar com a millor actriu, la pel·lícula basada en fets reals també competirà el pròxim 4 de març per la preuada estatuilla a la millor pel·lícula. “Los archivos del Pentágono” es projectarà el 9 de febrer, a les 19h i l’11 de febrer a les 17h.

El mateix cap de setmana, el cinema Tívoli acollirà també l’arribada de la comèdia francesa “C’est la vie”, que es projectarà el 9 de febrer a les 22:30h i l’11 de febrer a les 19:30h. Dirigida per Eric Toledano i Olivier Nacache, aquesta comèdia conta la història de Max qui, durant anys, s’ha dedicat a organitzar centenars de bodes. Ara prepara una boda de luxe en un château francés del segle XVIII. Ho ha coordinat tot perquè la celebració siga un èxit: cambrers, orquestra, menú, DJ, decoració floral… Però el resultat penja d’un fil i cada moment de felicitat i emoció estan a punt de convertir-se en un desastre total.

Ambdues pel·lícules no estan recomanades per a menors de 7 anys.

El cap de setmana del 16 i el 18 de febrer, el Tívoli acollirà la projecció de “50 sombras liberadas” i “El cuaderno de Sara”.